AIŠKINAMASIS RAŠTAS

Dėl Molėtų rajono savivaldybės tarybos 2021 m. vasario 25 d. sprendimo Nr. B1-24 „Dėl Molėtų rajono savivaldybės 2021 metų biudžeto patvirtinimo“ pakeitimo

**1.Parengto tarybos sprendimo projekto tikslai ir uždaviniai**

Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2021 m. vasario 25 d. sprendimu Nr. B1-24 ,,Dėl Molėtų rajono savivaldybės 2021 metų biudžeto patvirtinimo“ patvirtintas ir 2021 m. gegužės 27 d. sprendimu Nr. B1-32, 2021 m. birželio 30 d. sprendimu Nr. B1-161, 2021 m. liepos 9 d. sprendimu Nr. B1-186 pakeistas 2021 metų rajono savivaldybės biudžetas.

Šiuo sprendimu didinamos Molėtų rajono savivaldybės pajamos –77,2 tūkst. Eur:

1. Vadovaujantis Lietuvos Respublikos socialinės apsaugos ir darbo ministro 2021 m. birželio 11 d. įsakymu Nr. A1-443 „Dėl Lietuvos Respublikos socialinės apsaugos ir darbo ministro 2020 m. gruodžio 30 d. įsakymo Nr. A1-1308 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams 2021 metais paskirstymo savivaldybių administracijoms ir vertinimo kriterijų patvirtinimo“ pakeitimo“, savivaldybei skiriama 4,4 tūkst. Eur socialinėms paslaugoms teikti;

2. Vadovaujantis Lietuvos Respublikos socialinės apsaugos ir darbo ministro 2021 m. birželio 23 d. įsakymu Nr. A1-467 „Dėl lėšų paskirstymo savivaldybėms socialinių paslaugų srities darbuotojų minimaliems pareiginės algos pastoviosios dalies koeficientams ir socialinių darbuotojų pareiginės algos pastoviajai daliai didinti, atsižvelgiant į jų turimą kvalifikacinę kategoriją, patvirtinimo“, savivaldybės socialinių paslaugų įstaigų darbuotojų minimaliems koeficientams didinti skiriama 30,3 tūkst. Eur.

3. Vadovaujantis Lietuvos Respublikos sveikatos apsaugos ministro 2021 m. birželio 30 d. įsakymu Nr. V-1555 „Dėl įstaigų patirtų išlaidų už skiepijimo nuo COVID-19 ligos (koronaviruso infekcijos) paslaugas kompensavimo“, savivaldybės VŠĮ Molėtų r. pirminės sveikatos priežiūros centrui skiriama 25,3 tūkst. Eur kompensacija už patirtas skiepijimo išlaidas už 3 mėnesius (2021 m. kovo– gegužės mėnesius);

4. Atsižvelgiant į Jaunimo reikalų departamento prie socialinės apsaugos ir darbo ministerijos direktoriaus 2021 m. liepos 7 d. įsakymą Nr. 2V-112 (1.4) „Dėl jaunimo užimtumo vasarą ir integravimo į rinką projektų finansavimo 2021 metais konkurso būdu rezultatų patvirtinimo“, savivaldybei skiriama 9,7 tūkst. Eur „Molėtų rajono jaunimo užimtumo vasarą ir integracijos į darbo rinką projektui“ įgyvendinti.

5. Vadovaujantis Lietuvos Respublikos švietimo, mokslo ir sporto ministro 2021 m. liepos 12 d. įsakymu Nr. V-1268 „Dėl švietimo, mokslo ir sporto ministro 2021 m. birželio 14 d. įsakymo Nr. V-1114 „Dėl Lietuvos Respublikos 2021 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti, paskirstymo patvirtinimo“ pakeitimo“, savivaldybei skiriama 7,5 tūkst. Eur lėšos mokytojų išeitinėms apmokėti.

Molėtų rajono savivaldybės biudžeto pajamų tikslinimas detalizuojamas lentelėje:

|  |  |  |
| --- | --- | --- |
| **Eil. Nr.** | **Pavadinimas** | **Suma** |
| 1. | Socialinėms paslaugoms | 4,4 |
| 2. | Socialinių darbuotojų darbo užmokesčio didinimui | 30,3 |
| 3. | Skiepijimo išlaidų kompensacija sveikatos priežiūros įstaigoms | 25,3 |
| 4. | Jaunimo užimtumo vasarą ir integracijos į darbo rinką finansavimas | 9,7 |
| 5. | Mokytojų skaičiaus optimizavimo lėšos | 7,5 |
| **Iš viso:** | | **77,2** |

Gautomis pajamomis tikslinami :

1. Molėtų rajono savivaldybės administracijos asignavimai sprendimo 3 ir 5 prieduose:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Asignavimų pavadinimas | Progra- mos kodas | Suma,  tūkst. Eur | Kitoms išlaidoms | Darbo  užmo- kestis | Ilgalaikis  turtas |
| **1. Valstybės lėšos:** | | | | | | |
| 1.1. | Savivaldybės sveikatos apsaugos programa | 4 | 25,3 | 25,3 |  |  |
| 1.2. | Nevyriausybinių organizacijų veiklos rėmimas ir jaunimo užimtumo skatinimas | 4 | 9,7 | 9,7 |  |  |
|  | **Iš viso valstybės lėšų:** |  | **35** | **35** | **0** | **0** |

2. Molėtų rajono socialinės paramos centro asignavimai 3 ir 4 prieduose dėl skiriamų 4,4 tūkst. Eur valstybinės (valstybės perduotos savivaldybėms) funkcijos lėšų didinimo socialinių paslaugų įgyvendinimui;

3. Molėtų gimnazijos asignavimai 3 priede, skiriant 7,5 tūkst. Eur valstybės lėšų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimui apmokėti;

4. Socialinių paslaugų įstaigų asignavimai (3 priedas), pagal pateiktą įstaigų poreikį:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Asignavimų pavadinimas | Progra- mos kodas | Suma,  tūkst. Eur | Kitoms išlaidoms | Darbo  užmo- kestis | Ilgalaikis  turtas |
| 1. | Molėtų socialinės paramos centras | 7 | 10,2 | 0,2 | 10 |  |
| 2. | Molėtų rajono Alantos senelių globos namai | 7 | 6,2 | 0,2 | 6 |  |
| 3. | Molėtų vaikų savarankiško gyvenimo namai | 7 | 13,9 | 0,2 | 13,7 |  |
|  | **Iš viso valstybės lėšų:** |  | **30,3** | **0,6** | **29,7** | **0** |

Šiuo sprendimu taip pat tikslinamos savivaldybės ir valstybės lėšos, perskirstant lėšas tarp įstaigų, programų, ekonominės klasifikacijos straipsnių nekeičiant bendros asignavimų sumos.

Perskirstomas asignavimų planas:

1. Tikslinami Molėtų pradinės mokyklos skaitmeninei plėtrai skirti asignavimai, atsižvelgiant į Molėtų pradinės mokyklos 2021 m. liepos 8 d. programos sąmatos tikslinimo pažymą Nr. (1.8.)-SD-87, perskirstant 1 tūkst. Eur iš ilgalaikiam turtui skirtų lėšų ir perkeliant 1 tūkst. Eur lėšų kitoms išlaidoms.

2. Tikslinamos savivaldybės lėšos tarp asignavimų valdytojų ir programų, atsižvelgiant į Molėtų rajono savivaldybės kontrolės ir audito tarnybos 2021 m. liepos 16 d. raštą Nr. R1-2 „Dėl papildomo finansavimo“ ir Molėtų rajono Alantos senelių globos namų 2021 m. liepos 16 d. raštą Nr. S1-19 „Dėl lėšų skyrimo“:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Asignavimų pavadinimas | Progra- mos kodas | Suma,  tūkst. Eur | Kitoms išlaidoms | Darbo  užmo- kestis | Ilgalaikis  turtas |
| 1. | Molėtų rajono savivaldybės administracija | 3 | -13,8 | 0 | 0 | -13,8 |
| 1.1. | Lėšos savivaldybės investicijoms ir nekilnojamojo turto remontui | 3 | -13,8 |  |  | -13,8 |
| 2. | Molėtų rajono savivaldybės kontrolės ir audito tarnyba | 2 | 9,8 | 1 | 7,5 | 1,3 |
| 3. | Molėtų rajono Alantos senelių globos namai | 7 | 4 |  |  | 4 |
| **Iš viso:** | |  | 0 | 1 | 7,5 | -8,5 |

**2. Siūlomos teisinio reguliavimo nuostatos:**

Vadovaujantis sprendimo projekte nurodytais teisės aktais biudžeto pajamos didėja 77,2 tūkst. Eur savivaldybės biudžeto lėšomis. Vadovaudamiesi šiuo sprendimu asignavimų valdytojai pakeis savo programų sąmatas, vykdys programas, kurioms skirtas finansavimas.

**3. Laukiami rezultatai:**

Šiuo sprendimu bus papildyti Molėtų rajono administracijos, biudžetinių įstaigų asignavimai.

**4. Lėšų poreikis ir jų šaltiniai:**

Molėtų rajono savivaldybės biudžeto pajamos didėja 77,2 tūkst. Eur. Tai valstybės biudžeto lėšos, skiriamos savivaldybei.

**5. Kiti sprendimui priimti reikalingi pagrindimai, skaičiavimai ar paaiškinimai.**